钦定古今图书集成/明伦汇编/闺媛典/第292卷 > 皇清二十五 > 张允孚妻刘氏
## 钦定古今图书集成/明伦汇编/闺媛典/第292卷 > 皇清二十五 > 张允孚妻刘氏

按《盐山县志》：“刘氏，张允孚妻。允孚贫，授徒于外，寻死，遗一子在襁褓。姑老且病，刘年二十七，事姑多历艰苦。及子稍长，念穷乡中无可为师者，往依伯氏，令就学，灯下常自课读，后卒成名。辛巳大饥，人相食，刘以脱粟啖姑，手拾野菜杂糠秕同其子食。及姑殁，哀毁成疾死。”